钦定古今图书集成/明伦汇编/闺媛典/第072卷 > 吴从学妻丘五姑
## 钦定古今图书集成/明伦汇编/闺媛典/第072卷 > 吴从学妻丘五姑

按《龙岩县志》：“丘五姑，里民吴从学妻，珙之女也。年十
七归从学，事舅姑甚谨。越岁馀，从学疾且革，与诀曰：
‘吾无嗣即死，而依吾母居’。五姑慨然以死许。从学既
没，五姑语夫弟妯，娌以舅姑为托，尽出衣饰散于所
亲，问之，云居丧无用。家人觇知，动必防焉。越二日夜
分，潜缢死，时年十九。县令闻其事于上官，得命致祭”，
勒碑墓次。